

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na mimoriadne rokovanie Mestského zastupiteľstva v Starej Ľubovni**

**Číslo: XXVIII/2017**

**Dňa: 12.10.2017**

**K bodu programu:** **č. 3**

**Názov materiálu: Projekt „Rekonštrukcia telocvične 2017“ – schválenie podania žiadosti o poskytnutie finančných prostriedkov a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovala:** Mgr. Ivana Vrbjarová

samostatný odborný referent, Projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **r u š í**

uznesenie č. 673 z rokovania MsZ č. XXVII/2017 dňa 21.09.2017 v plnom znení.

1. **s c h v a ľ u j e**
2. predloženie žiadosti o poskytnutie finančných prostriedkov zo štátneho rozpočtu prostredníctvom rozpočtovej kapitoly Ministerstva školstva, vedy, výskumu a športu Slovenskej republiky za účelom realizácie projektu **„Rekonštrukcia telocvične 2017“**, realizovaného v rámci výzvy Ministerstva školstva, vedy, výskumu a športu Slovenskej republiky, Výzva na predloženie žiadostí o poskytnutie finančných prostriedkov na rozvoj výchovy a vzdelávania žiakov v oblasti telesnej a športovej výchovy formou dostavby, rekonštrukcie alebo výstavby novej telocvične na rok 2017, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
3. zabezpečenie realizácie projektu v súlade s podmienkami poskytnutia pomoci;
4. zabezpečenie povinného spolufinancovania realizovaného projektu, t. j. 16 283,82 €;
5. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj výpis z uznesenia zastupiteľstva obce o súhlase s výškou spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje minimálne ako rozdiel medzi celkovými oprávnenými výdavkami projektu a žiadanou dotáciou. Žiadosť o poskytnutie finančných prostriedkov na realizáciu vyššie uvedeného projektu sa pripravuje s plánovaným príspevkom zo štátneho rozpočtu Slovenskej republiky prostredníctvom kapitoly Ministerstva školstva, vedy, výskumu a športu SR nasledovne:

* 90 % Štátny rozpočet SR, rozpočtová kapitola Ministerstva školstva, vedy, výskumu a športu SR
* 10 % Žiadateľ – Mesto Stará Ľubovňa

Predmetom žiadosti o poskytnutie finančných prostriedkov bude rekonštrukcia telocvične na ZŠ Levočskej a ZŠ Za vodou v Stará Ľubovni. V rámci rekonštrukcie telocvične na ZŠ Levočskej sa bude realizovať montáž drevenej odpruženej podlahy a montáž nového osvetlenia. Na Základnej škole Za vodou dôjde v rámci rekonštrukcie taktiež k výmene podlahy a osvetlenia v telocvični, opraví sa časť poškodenej strechy nad telocvičňou, čiastočne sa zrekonštruujú šatne a umyvárne. Maximálna výška účelových finančných prostriedkov poskytnutých ministerstvom pre jeden projekt je 150 000 €. Žiadosť o dotáciu sa podávala na príslušný okresný úrad v sídle kraja – Okresný úrad Prešov, v termíne 29.09.2017.